3.ročník Charitatívnej vínnej aukcie 2012
SOCIA – nadácia na podporu sociálnych zmien v spolupráci s Holandskou obchodnou komorou v Slovenskej republike už po tretíkrát organizuje mimoriadne atraktívne podujatie – charitatívnu vínnu aukciu. Toto exkluzívne podujatie ponúka všetko, čo kvalitné podujatie ponúkať má: večer strávený s priateľmi, v príjemnom prostredí, pri dobrom vínku a dobrej hudbe, s možnosťou podpory dobrej veci a získania mimoriadneho a vzácneho vína. Aukcia sa bude konať 15. marca v hoteli Crowne Plaza v Bratislave.
Keďže aukcia bola v predchádzajúcich dvoch ročníkoch veľmi úspešná (priniesla celkový výnos 6405 €), pred organizátormi stojí zaujímavá výzva: zorganizovať tento rok aukciu ešte lepšie a pokúsiť sa zvýšiť celkový výnos. Nadácia SOCIA od začiatku spolupracuje s profesionálnym someliérom Petrom Šronerom, ktorý do aukcie vybral najkvalitnejšie vína z domácej a zahraničnej produkcie. Cieľom organizátorov bolo uspokojiť všetkých záujemcov, preto do dražby získali vína rôznych kategórií: slovenské, zahraničné, sekty ale aj mimoriadne, vzácne a bežne nedostupné vína v rôznych cenových hladinách. Spoločným menovateľom všetkých dražených vín je ich mimoriadna kvalita. Exkluzivitu a atraktívnosť podujatia garantujú kvalitné priestory hotela Crowne Plaza a príjemný hudobný zážitok od Trio Pacora. Súčasťou aukcie bude aj degustácia vín.
Získaný výnos bude zdvojnásobený americkou CH. S. Mott Foundation a použitý na navýšenie základiny Nadácie SOCIA. Toto nadácii umožní efektívnejšie využiť získané finančné prostriedky na podporu svojich projektov a aktivít. Viac informácií o nadácii a jej aktivitách nájdete na www.socia.sk. 

Darovaním kvalitných vín nadáciu tento rok podporili viacerí vinári a vinotéky, konkrétne: Miloš Máťuš, Fine Wines, Hacaj, s.r.o., Víno Mrva & Stanko, s.r.o., Mavín - Martin Pomfy, Belvédere Slovensko, s.r.o., Terra Parna, Víno Valery, Vinárstvo Blaho, Bott Frigyes, Milan Sučák, Strekov 1075, Vinalma, s.r.o. a Grandi Vini, s.r.o..

Veľké poďakovanie organizátorov patrí všetkým partnerom, ktorí svojou podporou umožnili zorganizovanie aukcie:

generálny partner: ING Bank N.V., pobočka zahraničnej banky

hlavný partner: Crowne Plaza Bratislava
partneri: PriceWaterhouseCoopers Slovensko,s.r.o., Class - Jazyková škola, s.r.o., Terroir, s.r.o., Aukčná spoločnosť SOGA, s.r.o., Konvergencie, o,z., Trio Pacora a Neumahr Tlačiareň, s.r.o.
V prípade Vášho záujmu o účasť na aukcii kontaktuje nadáciu na adrese socia@socia.sk. 
